Iz Pravilnika o doktorskem študiju na Univerzi v Mariboru, št. št: 012/2018/1

**DISPOZICIJA doktorske disertacije**, ki je namenjena prijavi teme doktorske disertacije, poleg predloga naslova doktorske disertacije zajema naslednje točke:

1. Opredelitev problema.

*V opredelitvi problema se navede kratek, splošno razumljiv uvod v področje znanstvenoraziskovalnega  dela, trenutno stanje znanja oz. raziskav (t.i. state-of-the-art) na znanstvenoraziskovalnem področju, neposredno povezanim s predlagano temo (obvezno s sklici na vso relevantno znanstvenoraziskovalno literaturo).*

2. Cilji doktorske disertacije.

2.1 Teza doktorske disertacije.

* 1. Pričakovani izvirni znanstveni prispevki.

3. Predpostavke in morebitne omejitve.

4. Predvidene metode raziskovanja.

5. Predvidena poglavja in podpoglavja.

*Pod ali nad navedeno strukturo naj bo zapisano, katera poglavja (podpoglavja) bodo podala nova znanstvenoraziskovalna dognanja študenta.*

6. Osnovna literatura.

*V prejšnjih poglavjih dispozicije se je treba sklicevati na vse tukaj navedene vire.*

7. Analiza izvirnosti teme

7.1 Utemeljitev izvirnosti teme

7.2 Informacija o opravljenih poizvedbah (v bazah doktorskih disertacij, bazah patentov ter ustreznih primarnih in sekundarnih bazah znanstvenih objav).

Za prijavo teme doktorske disertacije veljajo še naslednja **PRIPOROČILA**:

* Naslov doktorske disertacije naj natančno odraža dejansko vsebino dela, naj bo čim krajši, brez okrajšav ter terminološko in pravopisno ustrezen.
* Predvsem 1., 2., 3. in 4. točka dispozicije naj bodo zapisane strnjeno, kratko in jedrnato.
* Iz dispozicije mora izhajati odgovor na vprašanje, ali predložena tema in vprašanja, ki jih študent namerava obravnavati v disertaciji, dajejo študentu dovolj možnosti za samostojen in izviren prispevek doktorske disertacije k razvoju ustreznega znanstvenoraziskovalnega področja na svetovnem nivoju.
* Dispozicija doktorske disertacije mora biti zapisana jezikovno in pravopisno pravilno.
* Obseg dispozicije je največ 20 strani od 1. do vključno 4. poglavja pri velikosti pisave 11 pt, enojnem razmiku vrstic in robovih 2,5 cm na vseh straneh, vključujoč morebitne grafe in slike.
* V strokovnem mnenju mentorja je v točko 4 potrebno napisati predlog za zunanjega strokovnjaka in ga na kratko utemeljiti. Reference zunanjega strokovnjaka se priložijo na ločenem obrazcu kot dokument z aktivnimi povezavami.
* Priporočila za analizo virov in utemeljitev izvirnosti teme doktorske disertacije so priporočila, ki naj jih upoštevajo študenti, ki pripravljajo dispozicijo oz. jo še bodo. Pri teh priporočilih ne gre za dopolnitev Pravilnika, ampak le za priporočila, kako pregledati literaturo in vire ter utemeljiti izvirnost predlagane doktorske disertacije. Svet Doktorske šole je namreč ugotovil, da nekateri kandidati v 7. točki dispozicije navajajo le poizvedbe po različnih bazah na podlagi ključnih besed, ki hitro privedejo do ničel (še posebej, kadar je med ključnimi besedami beseda »slovenski/a/o«) oz. nižjih številk, pri čemer ne pojasnjujejo oz. ne povzemajo člankov, ki se povezujejo s temo in imajo več ključnih besed skupnih s predlagano temo DD in ne argumentirajo izvirnosti lastne predlagane teme v primerjavi z drugimi sorodnimi članki. Priporočila so torej mišljena kot napotek študentom, kako se lotiti ustrezne utemeljitve izvirnosti in aktualnosti predlagane teme doktorske disertacije v 7. točki dispozicije.